ایران کے تمام چھوٹے بڑے شہروں اور قصبوں میں عالمی یوم قدس کے موقع پر عظيم ریلیوں کا اہتمام

اسلامی جمہوریہ ایران میں فلسطینیوں کی حمایت اور اسرائیل کی مخالفت میں آج عالمی یوم قدس مذہبی ،انسانی اور اخلاقی اقدار کی بنیادوں پر منایا جارہا ہے اس موقع پر ایران کے تمام چھوٹے بڑے شہروں ، قصبوں اور دیہاتوں میں عظيم ریلیوں کا اہتمام کیا گیا ہے ایران اور عالم اسلام کی فضائیں آج امریکہ مردہ باد اور اسرائیل مردہ باد کے نعروں سے گونج رہی ہیں۔

خبر کا کوڈ: ۴۳۶۲۰۵

تاریخ: ۰۸ شهريور ۲۰۱۸ - ۱۶:۵۴

رسا نیوز ایجنسی کی رپورٹ کے مطابق، اسلامی جمہوریہ ایران میں فلسطینیوں کی حمایت اور اسرائیل کی مخالفت میں آج عالمی یوم قدس مذہبی ،انسانی اور اخلاقی اقدار کی بنیادوں پر منایا جارہا ہے اس موقع پر ایران کے تمام چھوٹے بڑے شہروں ، قصبوں اور دیہاتوں میں عظيم ریلیوں کا اہتمام کیا گیا ہے ایران اور عالم اسلام کی فضائیں آج امریکہ مردہ باد اور اسرائیل مردہ باد کے نعروں سے گونج رہی ہیں۔ ایران میں سب سے بڑی ریلی تہران میں نکالی جارہی ہے تہران کے مختلف حصوں سے عوام ریلیوں کی شکل میں نماز جمعہ کی طرف مارچ کرتے ہوئے جارہے ہیں ۔

مظاہرین فلسطینیوں کی حمایت اور اسرائیل اور امریکہ کی بربریت کے خلاف نعرے لگا رہے ہیں ۔ تہران کی عظیم ریلی میں ایران کے صدر حسن روحانی، نائـ صدر اسحاق جہانگیری ،پارلیمنٹ کے اسپیکر علی لاریجانی ، عدلیہ کے سربراہ آملی لاریجانی کے علاوہ اعلی سول اور فوجی حکام  بھی شریک ہیں ۔ نماز جمعہ کے خطبوں سے قبل ایرانی پارلیمنٹ  کے اسپیکر علی لاریجانی عوام سے خطاب کریں گے۔ مظاہرین کا کہنا ہے کہ وہ فلسطینیوں کے ساتھ ہیں اور وہ انھیں ہر گز تنہا نہیں چھوڑیں گے۔ /۹۸۸/ ن۹۴۰